
Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative pentru modificarea Legii nr. 118/1996 privind constituirea şi utilizarea Fondului special al drumurilor publice cu care comisia noastră a fost sesizată în fond cu adresa Biroului Permanent nr. 347 din 7 decembrie 1999.

	Dan Constantinescu

PREŞEDINTE

RAPORT

asupra propunerii legislative pentru modificarea Legii nr. 118/1996 privind constituirea şi utilizarea Fondului special al drumurilor publice

In urma examinării propunerii legislative pentru modificarea Legii nr. 118/1996 privind constituirea şi utilizarea Fondului special al drumurilor publice în şedinţa din 23 decembrie 1999, comisia a hotărât că aceasta nu poate fi acceptată şi propune Plenului respingerea pentru următoarele motive:

1. Textul propus pentru “modificarea” art. 9 şi care, în fapt, vizează completarea acestuia nu modificarea sa, nu va conduce la realizarea intenţiilor iniţiatorilor propunerii, deoarece art. 9 din Legea nr. 118/1996, republicată, cu modificările ulterioare reglementează doar procentul aplicabil pe categorii de drumuri. Ori şi pentru repartizarea sumelor din fond pe categorii de beneficiari, trebuie modificate dispoziţiile Legii nr. 118/1996 care reglementează atât constituirea cât şi administrarea respectivului fond.

2. Modificările propuse sunt insuficiente şi atrag necesitatea completării legii de bază cu dispoziţii care să reglementeze procedurile aplicabile în situaţia neachitării taxei către consiliile judeţene, exercitarea controlului, precum şi cu dispoziţii privind criteriile de alocare, respectiv utilizarea sumelor din aceste bugete.

3. Propunerea legislativă aşa cum este ea formulată, este în contradicţie cu celelalte dispoziţii ale Legii nr. 118/1996 privind constituirea şi utilizarea Fondului special al drumurilor publice, republicată, cu modificările ulterioare.

Prezentul proiect de Lege face parte din categoria legilor ordinare.

	 Dan Constantinescu

PREŞEDINTE


Experţi parlamentari:

Bărdiţă Mariana

Onete Alexandru

Măţan Ofelia

